Melissa de la Cruz

Ni Melissa de la Cruz  ket Filipina-Amerikana a mannurat nga ammo para iti obrana iti piksion ti ubing a manakman. Isu ket nakasuraten kadagiti nadumaduma a serye dagiti nobela ti ubing a manakman a mairaman ti serye ti Au Pair ken ti serye ti Blue Bloods, ken ti serye ti maysa a kontemporario a piksion a sumurot iti The Beauchamp Family, ken dagiti bilang ti agmaymaysa a nobela.

Nasapa a biag ken edukasion 
Nayanak ni Melissa de la Cruz idiay Manila, Filipinas ken imbagbagana a kinaynayatna ti agabalin a maysa a mannurat manipud idi isuna ket agtawen iti sangapulo ket maysa.

Immakar isuna ken ti pamiliana iti Estados Unidos idi isuna ket 13, idi 1985. Nagtaeng ti pamiliana idiay San Francisco, nga idiay ket nagturpos idiay Convent of the Sacred Heart High School. Nagadal iduna iti pakasaritaan ti arte ken Ingles idiay Unibersidad ti Columbia idiay Siudad ti New York. Kalpasan idi nagturpos, nagtrabaho isuna a kas maysa a managbalakad iti kompiuter

Personal a biag 
Inasawa ni De la Cruz ti maysa met a mannurat a ni Michael Johnston, ken kaduana met isuna a nagsurat iti serye ti Heart of Dread.

Agtataeng isuna ti asawana ken ti anakna a babai idiay Los Angeles ken Palm Springs, California.

Pagsapulan 
Sinuratna ti immuna a napno ti kaatiddog a nobelana idi agtawen iti 22 bayat nga agtataeng idiay Siudad ti New York ken nagtrabtrabaho idiay Bankers Trust. Saan met a nasayaat a nailako ti nobela, ngem nakaawat isuna iti singasing babaen ti maysa nga editor iti Little, Brown a padasenna ti agbalin a maysa nga agiwarwarnak tapno mapasayaatna dagiti pammadayaw ti panagsuratna ken nangrugrugi a nagtrabaho a kas freelance. Impablaakna ti immuna a salaysayna iti New York Press idi 1996 ken nagtrabaho kas editor ti kinapintas ken moda aginggana idi nailakona ti immuna a nobelana, ti The Cat's Meow, idi 1998. Nakaipablaak ni De la Cruz kadagiti artikulo ti The New York Times, Cosmopolitan, Seventeen, Teen Vogue, ken Harper's Magazine. Kalpasan ti pannakaipablaak ti immuna a nobelana idi 2001, nangrugrugi isunan a kankanayon nga agsursurat, kalpasan idi naikkat iti trabahona iti pagpuonan a banko ti Estados Unidos iti Morgan Stanley.

Ti trabahona kas maysa a mannurat iti moda para iti Marie Claire ket isu idi ti inspirasionna para iti How to Become Famous in Two Weeks or Less nga isu ket kimmadua a nagsurat ken ni Karen Robinovitz.

Ti trabahona kas maysa a nanny ken dagiti panagbisitana iti The Hamptons ket nagbukel iti nakaibasaran para iti libro ti serye iti The Au Pairs. Ti immuna ket naipablaak idi 2015, ken sinuratna pay dagiti orihinal a nobela para iti prangkisa ti Disney iti Descendants.

Dagiti serye 
Au Pairs – Ti immuna a libro iti daytoy a serye a maipanggep kadagiti tallo a balasang a nagtrabtrabaho a kas dagiti au pair iti The Hamptons, The Au Pairs, naipablaak idi 2004
Blue Bloods  – Maysa a serye ti nobela ti bampira, iti immuna  a nobela, ti Blue Bloods, naipablaak idi Marso 2006
The Ashleys – Ti immuna a libro kadagiti serye a maipanggep kadagiti balasang a nagbasa iti maysa nga eksklusibo a preparatorio nga eskuela, The Ashleys: There's a New Name in School, naipablaak idi 2008.
The Beauchamp Family – Ti immuna a libro kadagiti serye a maipanggep iti maysa a pamilia dagiti bruha, Witches of East End, naipablaak idi Hunio 2011. Naampon daytoy iti maysa a serye ti telebision babaen ti Lifetime idi 2013, ken nagpaut ti pabuya kadagiti dua a panawen sakbay a naukas.
Wolf Pact – Daytoy nga spin-off manipud dagiti serye ti Blue Bloods ket naipablaak manipud iti Septiembre aginggana idi Disiembre 2012 kas dagiti uppat nga ababa nga e-book. Kanungpalan daytoy a naipablaak iti paperback.
Heart of Dread – Ti immuna a nobela ti Frozen, kaduana a nagsurat ti asawana a ni Michael Johnston, naipablaak idi Septiembre 17, 2013
The Ring & the Crown – Ti maysa a serye ti naipakasaritaan a piksion a maipanggep kadagiti lima nga ubbing a manakman a naibuangay iti ayat, politika, ken salamangka iti las-ud ti panawen ti idadakkel idiay Londres.
Alex & Eliza – Ti maysa a serye ti naipakasaritaan a piksion ti ubing a manakman a sumurot iti romansa ti Amerikano a nagpundar nga ama a ni Alexander Hamilton ken ti asawana a ni Elizabeth Schuyler.
29 – ti maysa a kontemporario a serye ti ubing a manakman a mangipatengnga iti isip iti maysa a taga-Abagatan a Korea nga agtutubo ken ti dalan a mangbiruk iti ayat.

Bibliograpia 
Au Pairs

The Au Pairs (2004)
Skinny Dipping (2005)
Sun-Kissed (2006)
Crazy Hot (2007)

Blue Bloods

Blue Bloods (2006)
Masquerade (2007)
Revelations (2008)
The Van Alen Legacy (2009)
Misguided Angel  (2010)
Lost in Time (2011)
Gates of Paradise (2013)
Vampires of Manhattan (2014)
White Nights (2017)

Dagiti Nobela ti Blue Bloods

Keys to the Repository (2010)
Bloody Valentine (2010)

The Ashleys

There's a New Name in School... (2008)
Jealous? You Know You Are... (2008)
Birthday Vicious (2008)
Lipgloss Jungle (2008)

The Beauchamp Family

Prequel: Diary of the White Witch (2012)
 Witches of East End (2011)
Serpent's Kiss (2012)
Winds of Salem (2013)

Heart of Dread, kaduana a nagsurat ni Michael Johnston

Frozen (2013)
Stolen (2014)
Golden (2016)

The Ring & the Crown

The Ring & the Crown (2014)
The Lily and the Cross (2017)

Summer on East End

Triple Moon (2015)
Double Eclipse (2016)

Disney Descendants

The Isle of the Lost: A Descendants Novel (2015)
Return to the Isle of the Lost: A Descendants Novel (2016)
Rise of the Isle of the Lost: A Descendants Novel (2017)
Escape from the Isle of the Lost: A Descendants Novel (2019)

Alex & Eliza

 Alex and Eliza (2017)
 Love & War (2018)
 All for One (2019)

29

 29 Dates (2019)
 29 Boyfriends (2019)

Never After

 The Thirteenth Fairy (2020)

Dagiti agmaymaysa a nobela

 Cat's Meow (2001)
 How to Become Famous in Two Weeks or Less (kaduana a nagsurat ni Karen Robinovitz) (2003)
 The Fashionista Files: Adventures in Four-Inch Heels and Faux Pas (2004)
Fresh off the Boat (2005)
Angels on Sunset Boulevard (2007)
Girl Stays in the Picture (2009)
Wolf Pact (2012)
Surviving High School: A Novel (2016)
Something In Between (2016)
"Pride & Prejudice & Mistletoe" (2017)
Someone to Love (2018)
Once Upon A River (2018) 
Gotham High (2020) 
Jo & Laurie (co-author) (2020)
High School Musical: The Musical: The Series: The Road Trip (2021)

Dagiti antolohia

Mistletoe (nagparawad a mannurat) (2006)
"Shelter Island" in the anthology 666: The Number of the Beast (2007)
21 Proms (2007)
"A Manhattan Love Story" iti antolohia iti Girls Who Like Boys Who Like Boys (2007)
"Shelter Island" ti maysa nga ababa a sarita iti antologo ti The Eternal Kiss (2009)

Dagiti nagibasaran

Dagiti akinruar a silpo 
 Opisial a website ni Melissa De La Cruz
 Twitter ni Melissa De La Cruz
 Opisial a website ti Au Pairs
 Website dagiti Libro ti Blue Bloods
 

Dagiti nobelista a babbai manipud iti Estados Unidos